เซบัสทีอัน เพรอเดิล

เซบัสทีอัน เพรอเดิล (; เกิดวันที่ 21 มิถุนายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลัง เขาเริ่มเล่นฟุตบอลอาชีพกับสโมสรชตวร์มกราทซ์ใน ค.ศ. 2006 สองปีถัดมา เขาย้ายไปเล่นในเยอรมนีกับแวร์เดอร์เบรเมินจนถึง ค.ศ. 2015 ส่วนในนามทีมชาติ เขาได้เล่นให้กับทีมชาติชุดใหญ่มาตั้งแต่ ค.ศ. 2007 โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปในปี 2008 และ 2016

เพรอเดิลเคยเป็นกัปตันทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2007 ที่ประเทศแคนาดา ซึ่งเขาช่วยให้ออสเตรียจบอันดับที่สี่ของการแข่งขัน เขาเป็นผู้เล่นชาวออสเตรียเพียงคนเดียวที่ได้รับเลือกให้ติดทีมยอดเยี่ยมในรายการนั้นโดยนิตยสารอิตาลี กัซเซตตาเดลโลสปอร์ต

หลังจากที่ถูกเรียกติดทีมชาติชุดใหญ่ครั้งแรกใน ค.ศ. 2007 เพรอเดิลได้ลงเล่นนัดแรกให้กับทีมชาติเมื่อวันที่ 30 พฤษภาคม ค.ศ. 2007 ในนัดที่พบกับสกอตแลนด์ ต่อมาในวันที่ 26 มีนาคม ค.ศ. 2008 เพรอเดิลทำสองประตูในนัดกระชับมิตรที่พบกับเนเธอร์แลนด์ ต่อมาในวันที่ 12 มิถุนายน ค.ศ. 2008 ในการแข่งขันฟุตบอลชิงแชมป์แห่งชาติยุโรป 2008 นัดที่พบกับโปแลนด์ เขาถูกทำฟาล์วในกรอบเขตโทษในนาทีที่ 92 เรียกจุดโทษให้กับออสเตรียได้สำเร็จ โดยลูกโทษนั้นถือเป็นประตูเดียวของออสเตรียในรายการแข่งขันนั้น

อ้างอิง

แหล่งข้อมูลอื่น 

 
 
 

บุคคลจากกราทซ์
กองหลังฟุตบอล
นักฟุตบอลชาวออสเตรีย
นักฟุตบอลทีมชาติออสเตรีย
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2016
ผู้เล่นเอ็สเฟา แวร์เดอร์เบรเมิน
ผู้เล่นสโมสรฟุตบอลวอตฟอร์ด
ผู้เล่นอูดีเนเซกัลโช
ผู้เล่นในออสเตรียนฟุตบอลบุนเดิสลีกา
ผู้เล่นในพรีเมียร์ลีก
ผู้เล่นในบุนเดิสลีกา